section_heading: Pinciranje
paragraph_text: Pinciranjem prije cvatnje skidaju se parazitarni vrhovi mladica, rast se prekine za 8 do 10 dana, a asimilati se iz produktivne lisne površine usmjeravaju prema cvatovima. Time se poboljšavaju uvjeti oplodnje prije svega kod sorata sklonih osipanju. Pinciranjem se prikraćuju samo mladice na rodnom drvu, a tamo gdje se provodi kratki rez (u suho) rodnog drva mogu se pincirati i mladice na reznicima. Pinciranjem prije cvatnje može se povećati prinos 10 do 30% bez značajnog utjecaja na kakvoću (škrlet, moslavac-šipon, ranfol) i drugih kultivara. Učinak pinciranje poslije cvatnje znatno je slabiji. Opravdano je pinciranje izvesti u tom roku kod vrlo ranih sorata s malim bobicama (čabski biser) čime će se potaknuti da se se one povećavaju i postaju izglednije. Prema intenzitetu pinciranje može biti: